CELEX: 62020TN0258
Language: lt
Date: 2020-05-04 00:00:00
Title: Byla T-258/20: 2020 m. gegužės 4 d. pareikštas ieškinys byloje Klymenko / Taryba

6.7.2020   
            
            
               LT
            
            
               Europos Sąjungos oficialusis leidinys
            
            
               C 222/28
            
         
      2020 m. gegužės 4 d. pareikštas ieškinys byloje Klymenko / Taryba
      
      (Byla T-258/20)
      (2020/C 222/31)
      Proceso kalba: prancūzų
      
         Šalys
      
      
         Ieškovas: Oleksandr Viktorovych Klymenko (Maskva, Rusija), atstovaujamas advokato M. Phelippeau
      
         Atsakovė: Europos Sąjungos Taryba
      
         Reikalavimai
      
      Ieškovas Bendrojo Teismo prašo:
      
                  —
               
               
                  pripažinti Oleksandr Viktorovytch Klymenko ieškinį priimtinu,
               
            tiek, kiek susiję su ieškovu,
      
                  —
               
               
                  panaikinti 2020 m. kovo 5 d. Tarybos sprendimą (BUSP) 2020/373, kuriuo iš dalies keičiamas Sprendimas 2014/119/BUSP dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Ukrainoje;
               
            
                  —
               
               
                  panaikinti 2020 m. kovo 5 d. Tarybos įgyvendinimo reglamentą (ES) 2020/370, kuriuo įgyvendinamas Reglamentas (ES) Nr. 208/2014 dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Ukrainoje;
               
            
                  —
               
               
                  pagal Bendrojo Teismo procedūros reglamento 87 ir 91 straipsnius priteisti iš Europos Sąjungos Tarybos bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamas ieškinį ieškovas remiasi penkiais pagrindais.
      
                  1.
               
               
                  Pirmasis ieškinio pagrindas grindžiamas nepakankamu ginčijamų aktų motyvavimu. Ieškovas teigia, kad Taryba nepaisė pareigos motyvuoti ginčijamus aktus kalbant tiek apie priemonės pagrįstumą, tiek apie teisių į gynybą ir veiksmingą teisminę gynybą paisymą ir tuo tikslu atliktus patikrinimus.
               
            
                  2.
               
               
                  Antrasis ieškinio pagrindas grindžiamas tuo, kad nagrinėjamu atveju buvo padaryta vertinimo klaida ir viršyti įgaliojimai. Ieškovas teigia, kad, atsižvelgiant į jam pateiktus dokumentus, Taryba galėjo tik konstatuoti, kad nėra pakankamo faktinio pagrindo baudžiamajam procesui pradėti. Ieškovas taip pat nurodė įvairius jo pagrindinių teisių pažeidimus, dėl kurių Taryba nepadarė jokių išvadų.
               
            
                  3.
               
               
                  Trečiasis ieškinio pagrindas grindžiamas pagrindinių teisių pažeidimu, nes minėti aktai priimti nepaisant teisių į gynybą, teisės į veiksmingą teisminę gynybą ir teisės į procesinį lygiateisiškumą.
               
            
                  4.
               
               
                  Ketvirtasis ieškinio pagrindas grindžiamas teisinio pagrindo nebuvimu, nes Europos Sąjungos sutarties 29 straipsnis negali būti galiojančiu dėl ieškovo priimtos ribojamosios priemonės teisiniu pagrindu.
               
            
                  5.
               
               
                  Penktasis ieškinio pagrindas grindžiamas pagrindinės teisės į nuosavybės apsaugą pažeidimu.